recursal/SuperWikiNEXT-32B huggingface dataset:
**„Танчерка во мракот"** (англиски: *Dancer in the Dark*) — филм од 2000 година во режија на Ларс фон Триер, кој е автор и на сценариото. Галвните улоги ги играат: Бјорк, Катрин Денев, Питер Стормер, Дејвид Морс, Џоел Греј, Стелан Скарсгард итн. 

Björk промовирајќи го филмот на 2000 Канскиот филмски фестивал.

Синопсис
--------

Дејствието на филмот се одвива во американската сојузна држава Вашингтон во 1964 година. Селма Јежкова (ја игра Бјорк) е доселеничка од Чехословачка, која живее со својот 12-годишен син. Селма работи во блиската фабрика, иако е речиси слепа, а нејзината најдобра другарка е Кети (ја игра Денев). Селма и синот живеат во подвижна куќичка која ја изнајмуваат од брачниот пар Бил и Линда Хјустон. Притоа, таа штеди за да ги собере потребните пари за операција на очите на нејзиниот син, а истовремено оди на пробите за еден мјузикл. Во една прилика, Бил Хјустон ѝ кажува на Слема дека не може да ја плаќа ратата за станбениот кредит и дека постои опасност банката да им ја одземе куќата. Селам, пак, му кажува за својата заштеда и тој, знаејќи дека таа не гледа добро, ѝ ги краде парите. Утредента, таа ја оштетува машината во фабриката и поради тоа добива отказ, а кога се враќа дома открива дека Бил ја ограбил. Тогаш, Селма оди во куќата на Бил, а Линда ја обвинува дека сака да ѝ го заведе сопругот. Селма му ги зема парите на Бил, а тој ѝ се заканува со пиштолот, но во меѓусебната борба, таа случајно го ранува. Додека Линда ја повикува полицијата, Бил ја моли Селма да го убие и таа навистина го убива, а потоа оди во болницата и ја плаќа операцијата за нејзиниот син. Подоцна, таа оди на пробата за мјузиклот, но таму доаѓа полицијата и ја апси. На судењето, Селма одбива да ја каже причината за убиството на Бил, а откако е откриена нејзината лага дека парите му ги испратила на татко ѝ во Чехословачка, таа е прогласена за виновна и осудена е на смрт со бесење. Непосредно пред извршувањето на казната, Кети се обидува да ѝ помогне, но Селма ја одбива помошта. Сепак, Кети ѝ кажува дека успешно е извршена операцијата на очите на нејзиниот син, а потоа Селма завршува на бесилка.

Наводи
------

1. ↑  IMDb, Dancer in the Dark (пристапено на 13.6.2022)
2. ↑  Плес у тами (пристапено на 8.5.2023)
**„Меланхолија"** (англиски: *Melancholia*) e филм од 2011 година, во режија на Ларс фон Триер (*Lars von Trier*), кој е автор и на сценариото. Главните улоги ги играат: Кирстен Данст (*Kirsten Dunst*), Шарлот Гејнзнбур (*Charlotte Gainsbourg*), Кифер Сатерленд (*Kiefer Sutherland*), Александер Скарсгард (*Alexander Skarsgård*) итн. Во филмот е користена музика од операта „Тристан и Изолда" на Рихард Вагнер. Филмот трае 130 минути. Филмот има освоено 41 награда, а покрај тоа имал уште 57 други номинации: Во 2011 година, Кирстен Данст ја добила наградата за најдобра глумица на Канскиот филмски фестивал, а Ларс фон Трир бил номиниран за „Златната палма"; Истата година, на Европските филмски награди, филмот победил во три категориите (најдобар филм, најдобар кинематографер и најдобар продукциски дизајнер), а бил номиниран уште во неколку категории (најдобра глумица, најдобар режисер, најдобар уредник и најдобро сценарио).

|  |
| --- |
| Првиот пристап на Меланхолија и последниот судир со Земјата, како што е опишано (и накратко прикажано на сличен дијаграм) во филмот. |

Содржина
--------

Во еден дворец се одвива свадбата на Џастин (ја игра Данст), која цело време е нерасположена и на крајот, таа паѓа во тешка депресија, поради која зетот Мајкл (го игра Скарсгард) ја напушта свадбата. За време на свадбената церемонија, Џастин добива унапредување во работата, но подоцна, таа му кажува навредливи зборови на својот шеф, така што добива отказ. По завршувањето на свадбената церемонија, Џастин останува уште некое време во дворецот, заедно со сестра ѝ Клер (ја игра Гејнзбург), нејзиниот маж Џон (го игра Сатерленд) и детето. Тие денови, покрај Земјата треба да помине планетата „Меланхолија" и сестрата на Џастин е уплашена од помислата дека двете планети би можеле да се судрат. Нејзиниот маж цело време ја теши жена си, уверувајќи ја во точните пресметки на научниците. Сепак, кога ќе стане јасно дека „Меланхолија" ќе удри во Земјата, тој извршува самоубиство, а двете сестри и детето остануваат заедно да го дочекаат крајот на светот. Во тие моменти, единствено Џастин останува рамнодушна, сметајќи дека светот не заслужува подобар крај.

Наводи
------

1. ↑  IMDB, Melancholia (2011) (пристапено на 27.10.2014)
2. ↑  *Антена*, број 824, 11.4.2014, стр. 22.
3. ↑  „Чекајќи го крајот на светот", *Антена*, број 870, 27.2.2015, стр. 3.
4. ↑  „Меланхолија", *Антена*, број 884, 5.6.2015, стр. 21.
|  |  |
| --- | --- |
|  | Видете ***Петар*** во Викиречник, слободниот речник. |

**Петар** — машко христијанско име од грчко потекло. Потекнува од грчко име „Петрос" и значи карпа, камен, поради тоа се смета за симбол за непристрасност, одлучност и постојаност. Името Петар е име на еден од дванаесетте Христови апостоли. Римокатолиците свети Петар го сметаат за првиот папа и сметаат дека сите останати папи се негови наследници.

Потекло
-------

Исус Христос зборувал на арамејски јазик, и според Библијата, на својот нов ученик, на рибарот Симон му го дал името Кифа (Кефа), што на грчки е преведено како Петрос. Ова значи дека свети Петар под тоа име не постоел, туку тоа име подоцна е дадено во грчкиот превод. Самиот назив Петар како камен, стена, темел се однесува на патер, татко, оној кој се прашувал за сè во патријархалните општества. Таткото бил камен-темелник на семејството.

Именден
-------

Во Македонија именден се слави на 12 јули (според јулијанскиот календар).

Во Бугарија и останатите православни цркви кои го прифатиле грегоријанскиот календар именден се слави на 29 јуни.

Популарност
-----------

Во сите варијанти ова календарско име е популарно во сите јазици во христијанскиот свет од минатото па сè до ден денес. За популарноста на нашите пошироки простори најголем придонес имаат црквите со името на свети Петар кои биле основани во разни делови на Балканскиот Полуостров. Името доста често во Македонија, Србија, Хрватска и Бугарија. Во 2009 година оваа име во Македонија беше на деветто, а во 2012 година на седмото место по популарност.

Слични имиња
------------

Од ова име во македонскиот јазик се изведени имињата: Петре, Пејо, Пецо, Петра, Петранка, Перо, Пера и др.

Петар на други јазици
---------------------

* англиски - Питер, Пит
* бугарски - Петр, Камен
* германски - Петер
* италијански - Пјетро, Пјеро (забелешка: зборот за камен на италијански е „пјетра")
* руски - Пјотр
* српски, хрватски - Петар
* словенечки - Петер
* француски - Пјер (забелешка: зборот за камен на француски е исто така „пјер")
* шпански - Педро

Наводи
------

1. ↑  „Александар и Марија најчести имиња во Македонија". Архивирано од изворникот на 2016-01-14. Посетено на 2017-04-09.

1. Think Baby Names:
**Формакрезол** е мешавина составена од формалдехид, крезол и глицерол што се користи во стоматологијата. Се користи за витална пулпотомија на примарните заби и како привремен интраканален лек за време на терапијата на коренскиот канал на забите. 

Растворот на Бакли е 20% форма на формокрезол, разреден со глицерин и дестилирана вода.

Употребата на формокрезол во детската стоматологија е застарена, а железен сулфат се предлага како замена.

Наводи
------

1. ↑  Ireland, Robert (2010). *A Dictionary of Dentistry* (англиски). OUP Oxford. стр. 337. ISBN 978-0-19-158502-9.
2. ↑  Rao, Arathi (2012). *Principles and Practice Of Pedodontics* (англиски). JP Medical Ltd. стр. 293. ISBN 978-93-5025-891-0.
3. ↑  Koch, Goran; Poulsen, Sven (2013). *Pediatric Dentistry: A Clinical Approach* (англиски). John Wiley & Sons. стр. 158. ISBN 978-1-118-68719-2.
Тегла полна со ванилин шеќер
**Ванилин шеќер** (германски: *Vanillezucker*, полски: *Cukier waniliowy*, унгарски: *Vaníliás cukor*, шведски: *Vaniljsocker*, српски: *Ванилин шећер*) — често користена состојка во многу европски десерти.

Ванилин шеќерот се прави од шеќер и зрна ванила,  или шеќер измешан со екстракт од ванила (во сооднос од две чаши шеќер со една кафена лажичка екстракт).

Спакуван ванилин шеќер може да биде скап и тешко да се најде вон Европа, но може да се направи дома. Понекогаш може да се замени со екстракт од ванила, каде една кафена лажичка е еднаква на едно пакување. Меѓутоа, кога е потребен како прелив, екстрактот од ванила е несоодветен.

Ванилин шеќерот може да се подготви со комбинирање на 400 гр (2 чаши) бел шеќер со изгребани семки од едно зрно ванила. Може да се направи и со додавање на 1 до 2 цели зрна ванила во херметички затворена тегла со 200 до 400 гр (1 до 2 чаши) бел шеќер и стареење на смесата две недели. Шеќерот може да се заменува како што се користи.

Достапен е и поевтин ванилин шеќер, направен само од шеќер и ванилин.

Наводи
------

1. ↑  „ванила" — Дигитален речник на македонскиот јазик
2. ↑  „ванила" — Официјален дигитален речник на македонскиот јазик
3. ↑  „Vanilla Flavored Sugar". *McCormick* (англиски). Посетено на 2020-11-07.
4. ↑  Drake, Angela. "The simplest recipe ever for vanilla sugar" Архивирано на 26 март 2014 г. Not Your Average American, 18 May 2013.

Надворешни врски
----------------

* 

* Ванилин шеќер на Ризницата ?
* How to make vanilla sugar, Archived
* Vanilla Beans and Vanilla Bean Powder Архивирано на 31 јануари 2023 г.
Мери Попинс корица на книгата
**„Мери Попинс"** — роман за деца на австралиската писателка Панела Линдон Траверс, првобитно објавена во 1934 година. Авторката ѝ ја посветила книгата на својата мајка.

Содржина
--------

Книгата се состои од 12 глави:

* Источен ветер
* Слободен ден
* Гас кој предизвикува смеење
* Сосетката - госпоѓица Ларк и нејзиниот Ендру
* Веселата крава
* Баксузниот вторник
* Птичарката Џени
* Фани, Ани и госпоѓа Кори
* Близначињата Џон и Барбара
* На полна месечина
* Божиќна треска
* Западен ветар

Изданија на македонски јазик
----------------------------

Во 2004 година, романот бил објавен од издавачката куќа Силсонс, во превод на Елена Николовска. Автор на корицата е Зоран Димитриовски, лектурата и коректурата ги извршил Аполон Гилевски, компјутерската подготовка ја направил Миле Грашкоски, а книгата била испечатена во печатницата „Графостил" во Скопје. Книгата, со обем од 162 страници и димензии од 21 сантиметар е каталогизирана во НУБ „Св. Климент Охридски", Скопје и ја носи меѓународната ознака ISBN 9989-933-56-1.

Наводи
------

1. ↑  П.Л. Траверс, *Пери Попинс*. Скопје: Силсонс, 2004, стр. 4.
2. ↑  П.Л. Траверс, *Пери Попинс*. Скопје: Силсонс, 2004.
3. ↑  П.Л. Траверс, *Пери Попинс*. Скопје: Силсонс, 2004.
**Хари ван Хооф** (роден на 16 март 1943 година во Хилверсум) е холандски диригент, композитор и музички аранжер.

Хоф веќе напишал многу успешни продукции на своето име, тој има своја продуцентска компанија и го имала својот прв успех како аранжер со „Софи" од Џони Лион. Ван Хоф спроведол холандски учества во 15 наврати на Евровизија: 1972, 1973, 1974, 1975, 1976, 1977, 1978, 1979, 1986, 1988, 1989, 1990, 1992, 1993 и 1994 година.

Ван Хоф бил разведен од пејачката Треја Добс.

Наводи
------

* Комплетна англиска биографија: http://www.andtheconductoris.eu/index.htm?http://www.eurovisionartists.nl/conductor/dir020.asp? Архивирано на 5 декември 2022 г. Лична карта = 131 Архивирано на 5 декември 2022 г.
* Архивирано на 11 ноември 2012 г.
* 
*
ТРАЈАН  ЦИБАЛЕВСКИ

  Трајан Цибалевски потекнува од потпелистерското село Ѓавато. Се родил на 14. 02.1924година.На неговото семејство и на самиот Трајан основно занимање им било обработување на земјата.Усте во младите денови  Трајан и неговото семејство го искусиле тешкиот и неподнослив живот на земјоделецот.

   Условите за живот не се промениле и со идењето на новата окупаторска влст, туку напротив , усте повеќе се влошиле.

   Уште пред војната и за време на првите години на окупацијата во селото постојано биле присутни истакнати членови на КПЈ. Така на пример,  при крајот на 1940година, во Ѓавато и партиската ќелија ја посети Блаже Орландиќ член на покраинскиот комитет на КПЈ за Македонија. Неговата посета беше во врска со поомасовувањето на скојевската организација и формирање на скојевски групи како во самото село, така и во околните села.

   Во селото постојано беше присутен и учителот од село Лавци, Тодор Ангелевски кој соработуваше со истакнатиот револуционер  од овој крај Трајан Белев Трајан Белев беше во постојана врска со Стив Наумов кој многу пати престојуваше во селото.

     Во есента 1940година од воспитната група со која раководеше Трајан Белев, беше формирана  првата партизанска ќелија во Ѓавато, а во март 1941година и првата скојевска група во селото.

Овие состаноци, формирањето на партиската ќелија и скојевската група ќе одиграат голема улога во проширувањето на револуционерните идеи и вооружената борба сред младото население во селото. Младите од селото со воодушевување ќе ги исполнуваат сите задолженија кои им биле давани.Меѓу младите кои се повеќе го помагаат партизанското движење беше и  Трајан Цибалевски.

  Во 1944година Трајан, ќе се приклучи во редовите на Народноослободителната војска на Југославија и ќе стана борец на  1(првата)Македонска бригада. По конечното ослободување на Македонија, единицата во која се наоѓање  и Трајан беше упатена за пробој на Сремскиот фронт, каде на 27.04. 1945година ќе загине во близина на хрватското село Кајгана.

                           Подготвуваат Владо Темелковски

                                                     Никола Ивановски

                               Фотографии  Љубе Николовски

               

  


|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
Топка маст
**„Топка маст"**, позната и како **„Крофна"** (француски: *Boule de suif*) — расказ на францускиот писател Ги де Мопасан. Расказот бил првпат објавен на 15/16 април 1880 година во *Les Soirées de Médan*(како дел од збирка раскази посветени на Француско-пруската војна), а подоцна бил дел од неговата збирка „Топка маст и други приказни од војната" (*Boule de Suif et Autres Contes de la Guerre*).

Содржина
--------

Дејствието на расказот се одвива за време на француско-пруската војна, кога Руан и околината се окупирани од пруската војска. Група богати граѓани (трговци, грофови, калуѓерки) заминуваат во Авр, а заедно со нив, во кочијата патува и дебелата проститутка Елизабет Русе, наречена Крофна, односно „Масна топка (Boule de suif). Кога ја забележуваат, патниците нагодуваат поради нејзиното присуство, сметајќи ја за недостојна да патува со нив. Бидејќи патот е завеан од снег, кочијата патува многу бавно и патниците огладнуваат, но никој не се стил да понесе храна со себе. Тогаш, Крофна ја споделува својата храна со нив и дури тогаш угледните граѓани полека ја прифаќаат, па дури и започнуваат разговор со неа. Од разговорот се дознава дека таа е голема приврзаничка на монархијата и огорчена противничка на Прусите. По 13-часовно патување, патниците пристигаат во едно попатно место и се сместуваат во локалната гостилница. Таму, прускиот офицер веднаш ја забележува Крофна и од неа бара сексуални услуги. Таа одлучно го одбива, а утредента тој не им дозволува на патниците да го продолжат патувањето. На почетокот, угледните граѓани застануваат на страната на Крофна и ја фалат нејзината чест и смелост. Но, кога не успеваат да го убедат офицерот да им даде дозвола за патување, тие стануваат загрижени и се здружуваат, обидувајќи се да ја наговорат Крофна да го прифати барањето на офицерот. Најпосле, притисната од нив, таа попушта. Утредента, патниците добиваат дозвола да заминат, но откако се качуваат во кочијата, сите ја осудуваат нејзината постапка и никој од нив не сака ниту да разговара со неа. Во текот на патот, тие огладнуваат и почнуваат да јадат од своите залихи, но никој воопшто не ѝ понудува храна на Крофна. Тогаш, таа почнува тивко да плаче, а еден од патниците (единствениот кој не учествувал во убедувањето) почнува да ја пее Марсејезата.

Наводи
------

1. ↑  „Дунда" во: Гиј де Мопасан, *Изабране новеле* (друга књига). Култура, Београд, 1950, стр. 7-58.
**Лејтон Титерик Бол** (англиски: *Leighton Teeterick Bohl*), (23 јули 1889

, Осиоло, Охајо, САД - 1 јуни 1971

, Провиденс (Род Ајленд), Род Ајленд, САД) — американски градежен инженер. Тој бил професор на Брауновиот универзитет и ветеран на американската армија.

Бол дипломирал на Брауновиот универзитет во 1913 година. Во текот на неговата кариера освен како професор, работел и за Американската локомотивна компанија, служел во американската армија и држел повеќе функции во јавниот сектор. Од особено значење се неговите придонеси кон ревидирање на градежните регулации во Провиденс и кон изградбата на морска брана во Њупорт, Род Ајленд, САД. Во текот на Втората светска војна, Бол ја извршувал функцијата директор на Дивизијата за инженерство на Брауновиот универзитет. Подоцна тој раководел со програма на Христијанската асоцијација за млади мажи (англиски: ***Y**oung **M**en's **C**hristian **A**ssociation, YMCA*) за обучување на ветерани повратници од светската војна.

Наводи
------

1. ↑  „Encyclopedia Brunoniana | Bohl, Leighton T.". *www.brown.edu*. Архивирано од изворникот на 2019-07-10. Посетено на 2020-04-19.
**Спасувајќи го војникот Рајан** (англиски: *Saving Private Ryan*) — американски филм од 1998 година, во режија на Стивен Спилберг, а по сценариото на Роберт Родат. Главните улоги во филмот ги толкуваат: Том Хенкс, Мет Дејмон и Том Сајзмор. Филмот е делумно заснован врз вистинската приказна за браќата Ниланд. Филмот бил добро прифатен од публиката и критиката, добивајќи неколку награди, меѓу кои и наградата Оскар, а остварил и добра заработка во киносалите.

### Синопсис

Филмот зборува за еден настан од Втората светска војна, кога тројца браќа, американски војници, загинуваат во ист ден, па командата одлучува најмладиот брат, војникот Рајан, да биде спасен и вратен дома. Капетанот Џон Милер со својата единица го бара Рајан, поминувајќи низ бројни опасности и дури изгубува неколку војници, но кога ќе го пронајдат, Рајан одбива да ги напушти другарите.

Филмот започнува така што еден постар ветеран (подоцна дознаваме дека е Рајан), (Харисон Јанг), за време на посетата (со неговото семејство) на американските гробишта и меморијалниот центар во Нормандија, Франција, паѓа пред еден надгробен споменик, занесен од емоции.

Сцената се менува во почетокот на инвазијата на Нормандија, каде американските војници се борат на плажата Омаха со вкопаната германска пешадија и митралеските гнезда. Еден од луѓето кои го преживуваат првиот налет, капетанот Џон Х. Милер (Том Хенкс) од вториот баталјон ренџери, собира група војници и полека се пробива низ германската одбрана кон излезот од плажата.

Улоги
-----

* Том Хенкс како Капетан Милер
* Том Сиземор како наредник Хорват
* Едвард Бурнс како војник Рејбен
* Бери Пепер како војник Џексон
* Адам Голдберг како војник Мелиш
* Вин Дизел како војник Капарцо
* Џовани Рибиси ​​како болничар Вејд
* Џереми Дејвис како Заповедник Апхем
* Мет Дејмон како војник Рајан
* Тед Дансон како Капетан Хамил
* Пол Џамати како Наредник Хил
* Денис Фарина како Потполковник Андерсон
* Џорг Штадлер како Steamboat Вили
* Макс Мартини како Заповедник Хендерсон
* Натан Филион како Минесота Рајан
* Леланд Орсер како Поручник ДеВинд
* Рајан Херст како паратрупер Манделсон
* Харв Преснел како Генерал Маршал
* Дејл Ди како Полковник на воен оддел
* Брајан Кранстон како Полковник на воен оддел
* Харисон Јанг како стариот Рајан
* Кетлин Бајрон како г-ѓа Рајан

Наводи
------

1. ↑  *Антена*, број 856, 21.11.2014, стр. 15.
Поглед на селото Хоеншвангау (лево) и замокот Хоеншвангау (десно) од замокот Нојшванштајн
**Хоеншвангау** (герм. *Hohenschwangau*) — село во општината Швангау, во округот Источен Алгој во Баварија, Германија.

Селото се наоѓа помеѓу замоците Нојшванштајн и Хоеншвангау и има 2 милиони посетители годишно, од каде ги започнуваат турите по некогашните кралски замоци.

Во градот доминираат паркинзи, ресторани, приватни пансиони, хотели и продавници за сувенири.

Хоеншвангау се граничи со езерото Алпсе на запад.

Надворешни врски
----------------

* Хотели и настани во Хоеншвангау Архивирано на 12 март 2013 г. (англиски)
* Информации за Хоеншвангау Архивирано на 3 февруари 2007 г. (англиски)

Координати: 47°33′30″N 10°44′30″E﻿ / ﻿47.55833° СГШ; 10.74167° ИГД﻿ / 47.55833; 10.74167

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 242560830
* GND: 4095518-7

 |

 |
Бившиот американски претседател Барак Обама гестикулира за време на говор
**Гест** (латински: *gestus* = „движење на дел од телото") — симболично движење со телото за невербално (без употреба на зборови) општење меѓу луѓе. Ова движење е најчесто со рацете или главата, но и со други делови од телото или со целото тело. Овој вид движење и општење се нарекува **гестикулација**. Гестовите често можат да бидат придружени со даден израз на лицето (мимика).

Постои огромна книжевност што ги опишува знаците на телото и нивното значење. Меѓутоа, треба да се има на ум дека во различни ситуации и во различни култури, истиот гест може да значи нешто различно. На пример, климањето со главата значи согласност во многу земји, но во други (на пример во Бугарија) значи одрекување или одбивање. Исто така, палецот е знак за „сѐ е во ред", но во Грција значи „да се замолчи". Малите деца обично тупкаат со нозете кога сакаат нешто. Одредени видови гестови се сметаат за многу груби и навредливи.

Гест може да значи и „постапка, дело, чин".

Наводи
------

1. 1 2  „гест" — Дигитален речник на македонскиот јазик
2. 1 2  „гест" — Официјален дигитален речник на македонскиот јазик
3. ↑  „гестикулација" — Дигитален речник на македонскиот јазик
4. ↑  „гестикулација" — Официјален дигитален речник на македонскиот јазик
5. ↑  Kendon, Adam. (2004) *Gesture: Visible Action as Utterance*. Cambridge: Cambridge University Press. ISBN 0521835259
6. ↑  Пийз, Алън (2000). Анжела Кьосева (уред.). *Езикът на тялото. Скритият смисъл на думите* (Първо издание. изд.). София: Издателска къща „Сиела". ISBN 954-649-286-8. Занемарен непознатиот параметар `|coauthors=` (се препорачува `|author=`) (help)

Надворешни врски
----------------

|  |  |
| --- | --- |
| Ризница | „Гест" на Ризницата ? |

* International Society for Gesture Studies
Поглед на Храмовата Гора
Вториот храм модел
**Храмова Гора** (хебрејски Хар ХаБаит, на арапски الحرم الشريف ал-Харам ал-Шариф) — верски објект во стариот град во Ерусалим, најсветото место за јудаизмот и третото најсвето место во исламот.

Историја на храмот
------------------

На ова место бил изграден првиот храм познат како Храмот на Соломон во 967 година п.н.е. и истиот бил разрушен од страна на вавилонците во 586 година п.н.е. како и вториот ерусалимски храм. Во времето на Ирод Велики повторно бил изграден храмот кој бил многу поголем од предишните.
По рушењето на вториот храм од страна на римјаните, единствен остаток од овој храм е Ѕидот на плачот, најсветото место на евреите. За овој ѕид, долго време се сметало дека е основниот ѕид на самиот храм, но денеска е познато дека тоа е само потпорен ѕид.

Верски објект
-------------

### Јудаизам

По рушењето на вториот храм од страна на римјаните, единствен остаток од овој храм е Ѕидот на плачот, најсветото место на евреите. За овој ѕид, долго време се сметало дека е основниот ѕид на самиот храм, но денеска е познато дека тоа е само потпорен ѕид. 

### Исалам

На рамниот дел од некогашниот дел од храмот ( односно зад ѕидот на плачот, каде всушност и била точната локација на храмот), се наоѓа третото најсвето место за исламот, односно тоа е местото според кое се верува дека Мухамед скокнал на својот коњ и воскреснал. Ова место како и џамијата Ал Акса се најсветите места по оние во Мека и Медина за муслиманите.

Поврзано
--------

|  |  |
| --- | --- |
| Ризница | „Храмова Гора" на Ризницата ? |

* Храмот на Соломон
* Вториот ерусалимски храм
* Ерусалимски храм

Надворешни врски
----------------

* 
* 
* 
*
**Ристо Стојанов-Амиго** (р. 17 април 1948

, Кавадарци) — македонски фолк пејач.

Животопис
---------

Ристо Стојанов-Амиго е македонски пејач на народна музика, и по изведба на мексиканска музика. Тој својата кариера ја започнува во групата "Мањифико", кој е еден од основачите. Негови попознати песни се: "Била си ту", каде е автор на текстот, "Мамо ке ти умрам", "Ја излези либе", "Невесто мила" и "Едно срце" која неколку пати беше прогласена за песна на годината на Радио Кавадарци. 

Негов син е Влатко Стојанов, кој е пејач на групата "Луда Мара" Кавадарци.

Надворешни врски
----------------

* Ристо Амиго Стојанов на You Tube.
**Вероника Ваљехос-Марчант** (родена околу 1967 г.) е раководител на Одделот за проекти и животна средина на Чилеанскиот Антарктички институт (INACH)   и член на Комитетот за заштита на животната средина (ЦЕП). Таа се смета за првенец на Чилеанките во истражувањето на Антарктикот.

Ран живот и образование
-----------------------

Ваљехос-Марчант е родена и израсната во Сантијаго, Чиле, дипломирала по морска биологија на Универзитетот во Валпараисо, а потоа и магистрирала на зачувување на природните ресурси.

Кариера и влијание
------------------

Ваљехос-Марчант е раководител на Одделот за проекти и животна средина на Чилеанскиот Антарктички Институт (INACH)  и член на Комитетот за заштита на животната средина (ЦЕП).  Таа првпат отпатувала на Антарктикот во 1995 година и го посетила 10 пати потоа  Таа работи на поддршка на чилеанските истражувачи на Антарктикот во меѓународна соработка.

Наводи
------

1. 1 2  „Departamento de Concursos y Medioambiente - INACH". *www.inach.cl*. Посетено на 2016-07-16.
2. 1 2 3 4 5  „18 December 2006 Special interview with Veronica Vallejos | PolarTREC". *www.polartrec.com*. Посетено на 2016-07-16.
3. 1 2  „CEP Authorities and Members". *www.ats.aq*. Посетено на 2016-07-16.
4. ↑  „Verónica Vallejos, Jefa del Dpto. Científico del INACH en Concurso Mujer Terra 2007. Pueden votar hasta el 30 de agosto". *www.radiomagallanes.cl*. Посетено на 2016-07-16.
5. ↑  „Yo sigo enamorada de la Antarctica" (PDF). 22 February 2015.
6. ↑  „Experta medioambiental australiana recorrió la isla Rey Jorge en la Antártica". *Prensa Antártica*. 2013-04-16. Посетено на 2016-07-16.
*Кинкаку-џи* или *Златен павилјон*
**Кинкаку-џи** (јапонски: 金閣寺, *Храм на златниот павилјон*) или **Златен павилјон** е зен-будистички манастир на планината *Хокузан*, во Кјото, Јапонија. Го опкружува рибникот *Кјоко-чи* (鏡湖池), како и градината *Кајјушики тејен* (回遊式庭園) кој се смета за најдобар пример на стилистиката на Муромачи периодот.

Галерија
--------

Панорама на Кинкаку-џија

* Павилјонот и неговиот одраз.Павилјонот и неговиот одраз.
* Кинкаку-џи во зима.Кинкаку-џи во зима.
* Балкон на третиот спрат.Балкон на третиот спрат.
* Феникс орнаменти на кровот.Феникс орнаменти на кровот.
* Ентериер.Ентериер.
* Павилјонот кога бил запален.Павилјонот кога бил запален.
* Езеро.Езеро.

Наводи
------

Надворешни врски
----------------

|  |  |
| --- | --- |
| Ризница | „Кинкаку-џи" на Ризницата ? |

* Kinkaku-ji
* KINKAKU-JI VIDEO
**Пандо Војнов** — претседател на организацијата на „Илинден" и воден командир во грчката народноослободителна армија (ЕЛАС) за време на НОБ.

Војнов е роден во Леринското, патријаршиско село Сребрено во семејството на гркоманскиот андартски капетан Григор Војнов на 2 мај 1924 година.
Завршил офицерска школа при генералниот штаб на ЕЛАС. За време на Граѓанската војна бил командир на чета, одред, баталјон, бригада и дивизија. По капитулацијата на Демократската армија на Грција (ДАГ) станал претседател на организацијата „Илинден", создадена од Комунистичката партија на Грција (КПГ) во источноевропските земји и член на централниот комитет на КПГ. Имал чин на потполковник (1948 година), како ѝ чин на полковник (1949 година) на ДАГ. Бил член на Главниот одбор на НОФ (јануари, 1948 година) по Резолуцијата на Информбирото и на ЦК КПГ и претседател на организацијата на Македонците од Егејскиот дел на Македонија - „Илинден". Тој е еден од приврзаниците на политиката на КПГ во однос на македонското национално прашање.

Дипломирал на Воената академија Фрунзе во СССР. Во Бугарија се преселил околу 1958 година и служел во БНА. Предавач на Воената академија Георги Раковски во Софија, генерал-мајор од БНА, доктор на воените науки, вонреден професор. Добитник е на Орденот на Народна Република Бугарија I степен. Од 1978 до 1983 година бил раководител на Катедрата за општа тактика, а подоцна декан на Факултетот за општи трупи, а потоа и заменик началник на Академијата во Софија. Генерал-мајор Пандо Војнов починал во Софија на 12 јуни 2008 година.

Наводи
------

1. ↑  *Егејска Македонија во НОБ - 1949*. **VI**. Скопје: Архив на Македонија. 1983. стр. 482. `|access-date=` бара `|url=` (help)
2. ↑  „ВАЈНОВ, Пандо Глигоров - Македонска Енциклопедија". 2021-10-23. Архивирано од изворникот на 2021-11-18. Посетено на 2021-11-18.
3. ↑
> *Да се издвојувате од толпата е храбра одлука.* *Мора да ги следите вашите соништа и да ги претворите во реалност, а мојот сон е да имам чиста и безбедна средина, без војна и секаков вид загадување.*
> 
> 

 -Фаиза Дархани 
**Фаиза Дархани** (родена околу 1992 година) е авганистанска екологистка, активистка за правата на жените и едукатор. Во 2021 година, таа била дел од листата на 100 жени на БиБиСи, која ги вклучувала најинспиративните и највлијателните жени во светот.  Дархани е еден од ретките научници за климатските промени во Авганистан. Таа формално била директорка на Националната агенција за заштита на животната средина во провинцијата Бадакшан.

Таа присуствувала на Универзитетот во Бадакшан; проследено со студирање на Универзитетот во Путра Малезија (исто така познат и како Универзитет Путра Малезија), каде што дипломирала со магистерска диплома за пејзажна архитектура. Нејзиното истражување се фокусира на одржливото управување со урбаните предели и односот помеѓу урбаното земјоделство и безбедноста на храната.

Поврзано
--------

* Список на жени климатски научници и активистки

Наводи
------

1. 1 2 3 4  „BBC 100 Women 2021: Who is on the list this year?". *BBC News* (англиски). 2021-12-07. Посетено на 2022-04-23.
2. 1 2  „50 Afghans among BBC's 100 influential women of 2021". *The Frontier Post* (англиски). 2021-12-08. Архивирано од изворникот на 2022-02-11. Посетено на 2022-04-24.
3. ↑  Bohn, Katrin; Viljoen, André. „The vision of productive urban landscapes is horizontal and vertical". *Productive Urban Landscapes*. University of Brighton, UK. Посетено на 2022-04-23.

Надворешни врски
----------------

* Publications by Faiza Darkhani at ResearchGate
**Бичерин** (пиемонтски и италијански: Bicerin) ― традиционален топол пијалак домороден во Торино, Италија, направен од еспресо, топло чоколадо и млеко, служено во мала чаша.

Потекло
-------

 Caffè al Bicerin, историска кафеана во Торино која традиционално служи бичерин.
Зборот bicerin е пиемонтски за „мала чаша" и е еднаков на италијанскиот бикјерино (bicchierino) кој е деминутив на бикјере (bicchiere) значејќи „чаша").

Овој кафе пијалак постои од 18 век и бил пофален од Александар Дима во 1852 година. Се верува дека се заснова на пијалакот бавареиса (bavarèisa; „баварски") од 17 век: клучната разлика е во тоа што во бичеринот трите компоненти се внимателно поставени во чашата наместо да се мешаат заедно.

Caffè al Bicerin, се наоѓа наспроти Сантуарио дела Консолата, историска кафеана на плоштадот дела Консолата во Торино, пијалакот кој е служен уште од 18 век. Месното знаење предложува дека бичеринот бил измислен во Caffė al Bicerin или во Caffė Fiorio околу 1704 година.

Ликер
-----

Семејната дестилерија Виченци во Торино, исто така, произведува чоколаден ликер од лешник под ова име.

Поврзано
--------

* Еспресино и марокино, слични пијалаци
* Список на кафе пијалаци

Наводи
------

1. ↑  Bowen, Dana (8 февруари 2006). „Why Settle for Gold in Turin? The Real Prize Is a Darker Delight". *The New York Times*. Посетено на 15 јануари 2022.
2. ↑  „Bicerin – Distillerie Vincenzi".
 

* Бичерин на prodottitipici.it (на италијански)

Надворешни врски
----------------

* Бичерин во Њујорк Тајмс
* Caffè al Bicerin
**Бенди** ― зимски екипен спорт кој се игра на голема ледена површина (во сала или на отворено) при што играчите од две екипи на лизгалки и со користење на стапови се трудат да го стават топчето во голот на противничкиот тим. 

Бенди се игра на т.н. бенди-терен или бенди-лизгалиште, што всушност е рамна замрзната површина со димензии 90–110 метри на 45–65 метри, односни приближно колку едно фудбалско игралиште. Теренот е значително поголем од лизгалиштата кои обично се користат за хокеј на мраз. Правилата се слични на фудбалските правила: мечот се состои од две полувремиња кои траат по 45 минути, секоја екипа има 11 играчи (а еден од нив е голман), се користи една топка, теренот е со слична големина како фудбалскиот терен и постои правило за офсајд.

Бенди како спорт има заедничко потекло со фудбалот, хокејот на мраз, шинти и хокејот на трева. Потеклото на бенди е предмет на расправа, но неговите први правила биле напишани и објавени во Англија во 1882 година.

Најсилни држави во бенди во машка и женска конкуренција во моментов се Шведска и Русија; и двете земји имаат свои професионални машки бенди лиги. Во Русија, се проценува дека повеќе од еден милион луѓе играат бенди. Има организирани лигашки натпревари и во други земји, како: Финска, Норвешка и Казахстан. Главниот меѓународен натпревар за бенди за мажи е Светскиот шампионат во бенди, а главниот меѓународен натпревар за бенди за жени е Светскиот шампионат во бенди за жени.

Од 1890-тите до 1955 година, немало меѓународно раководно тело за бенди. Меѓународното раководно тело за бенди денес е Меѓународната бенди федерација (ФИБ) која била основана во февруари 1955 година. Во 2001 година, бенди бил признат како спорт од страна на Меѓународниот олимписки комитет. МОК ги признава и традиционалниот бенди со единаесет играчи во една екипа и бенди на лизгалиште (кој се игра на помало лизгалиште. 


1. ↑  „Edsbyn Sandviken SM – Final in Upssala". YouTube. Посетено на 7 February 2014.
2. ↑  Ninh.co.uk: "The Rules of Bandy - EXPLAINED!", retrieved 14 October 2017
3. ↑  Max Winters (28 February 2017). „Russian Bandy Federation to act after teams score 20 own goals in one match". *Inside the games* (англиски).
**Даниела Колева** (р. 17 мај 1980

, Кавадарци) — македонска пратеничка во Собранието на Република Македонија од страна на СДСМ во пратеничкиот состав 2020-2024.

Биографија
----------

**Даниела Колева**  (р. 17 мај 1980

 во Кавадарци)— македонска пратеничка во Собранието на Република Македонија од страна на СДСМ во пратеничкиот состав 2020-2024..
Нејзините активности како пратеник можат да се проследат како член на повеќе комисии и тоа: законодавно-правна комисија, комисија за образование, наука и спорт, комисија за еднакви можности на мажите и жените и комисија за земјоделство, шумарство и водостопанство.

Животопис
---------

Таа е магистер по менаџмент на човечки ресурси на Филозовскиот факултет - Скопје. 

Член е на СДСМ.

Наводи
------

1. ↑  „Даниела Колева".. Надворешна врска во `|work=` (help)
**Георги Барбаровски** (р. 6 мај 1949

 година во с. Дабиле, Струмичко) — македонски винар и писател.

Животопис
---------

Барбаровски е македонски винар, писател и текстописец на македонски народни песни. Кариерата ја почнал како соработник на земјоделскиот весник "Трибина" (1974). Од 1986 г. се афирмирал во политичко-екомомската рубрика на Нова Македонија. Бил член на првиот редакциски состав на "Дневник", а од февруари 2004 г. заедно со Александар Дамовски е основач и главен редактор на весникот "Време". Пишува поезија, раскази, публицистички трудови. Објавил шест поетски книги: "Око и меч", "Згром", "Златен дожд" и "Совршен лов", "Пеење и натпевање" и "Струпки". Тој ги напишал следниве антологиски новосоздадени македонски песни: Заветна и Ако згрешам нека изгорам на Пепи Пафтировски, Молитва од Виолета Томовска, Ти ме предаде, Мала ќе ти е Шар Планина на Блага Петреска и Песната може се со Ефто Пупиновски, Дали чекаш стара мајчице, Ај да беше стрела песнава и Пеам да не заплачам на Гоце Арнаудов и Лична Валандовчанка на Кирчо Поплазаров и многу други... Во 2023 година, ја добива наградата за животно дело "Златна бубамара на популарноста".

Негов брат е композиторот Миле Барбаровски.

Наводи
------

1. ↑  „"Струпки" нова поетска книга од Георги Барбаровски". *Канал 5*. 23.3.2016. Посетено на 11 март 2024. Проверете ги датумските вредности во: `|date=` (help)
2. ↑  „(Видео) Браќата Барбаровски се закитија со Златна Бубамара на популарноста". *ТВ Вис*. 27.3.2023. Посетено на 12 март 2024. Проверете ги датумските вредности во: `|date=` (help)
Велшкиот колар Грифид Вилијамс, Бодфорд, 1964 г.
**Колар** — занаетчија што прави и што поправа запрежни коли, кочии. Поголемите парчиња дрво (трупци, облици, цепаници) за колите и кочиите се сечат, измазнуваат, стругаат, глодаат и издлабуваат, а по оваа обработка се спојуваат во целини со дрвени колчиња, шајки, завртки, лепила и метални окови.

За да ја добијат оптималната тежина на кочијата користеле неколку видови дрво. На пример, буката, дабот и брестот се користеле за да се направи најбараниот дел, тркалото. Изработувале и други предмети од дрво, на пример рачки, гребла, вили и слично. Низ историјата тие биле претежно обучени занаетчии, а занаетот бил наследен во семејството.

Наводи
------

1. ↑  „колар" — Дигитален речник на македонскиот јазик
2. ↑  „колар" — Официјален дигитален речник на македонскиот јазик
3. ↑  „Historic Trade: Wheelwright". *www.colonialwilliamsburg.org* (англиски). Посетено на 2024-03-22.

Надворешни врски
----------------

* An Old Craftman Preserves

* Worldwide Wheelwright study
* Phill Gregson, Wheelwright
* Worshipful Company of Wheelwrights
HLA-Cw4
**HLA-Cw4 (Cw4)** е серотип на човечки леукоцитен антиген во рамките на групата HLA-C серотип. (За повеќе општи информации за HLA серотиповите, ве молиме погледнете ја статијата: Историја и именување на антигени на човечки леукоцити.) Cw4 се определува со препознавање на антитела на α4 подмножество на HLA-Cw α-синџири. За серотипот Cw4, алфа ланецот е кодиран од алелната група HLA-Cw\*04, а β-синџирот е кодиран со локусот B2M. Cw4 и Cw\*04 се речиси синоними по значење. Cw4 е почеста во Југоисточна Европа, каде што е дел од хаплотипот Cw4-B35.

Наводи
------

1. ↑  Arce‐Gomez, Bento; Jones, Elizabeth A.; Barnstable, Colin J.; Solomon, Ellen; Bodmer, Walter F. (1978-02). „The Genetic Control of HLA‐A and B Antigens in Somatic Cell Hybrids: Requirement for β 2 Microglobulin". *Tissue Antigens* (англиски). **11** (2): 96–112. doi:10.1111/j.1399-0039.1978.tb01233.x. ISSN 0001-2815. Проверете ги датумските вредности во: `|date=` (help)
Рунскиот камен У 330 го споменува хускарлот Асур/Озур
**Хускарл** — елитен воин што служел како телохранител и војник на кралевите и благородниците во Средновековна Скандинавија и Англосаксонска Англија. Хускарлите биле лична стража на важни луѓе. Биле обучени и вешти борци, често вооружени со мечеви, штитови, а понекогаш и со секири или копја.

Етимологија
-----------

Изразот има нордиско потекло од старонордиски. *húskarlar*, каде што hús значи дом, кралски двор, а *karl* — карл, лично слободен човек.

Во Англија
----------

Во Стара Англија во текот на XI век, постоела посебна група наречена „Гарда на хускарлите". Овие луѓе биле телохранители на кралот. Тие првпат биле создадени од кралот Кнут Велики, кој бил од Данска и станал крал на Англија откако ја презел власта.

Хускарлите биле многу верни кон кралот и имале строг кодекс што го следеле. Се сметале за врвни војници, дури како благородници, и биле платени од кралот со нешто наречено „дански пари". Тие не биле само борци; добивале и земја од кралот како награда за нивната служба.

Пред Норманите да ја заземат Англија, хускарлите биле главните борци во англосаксонската војска. Правеле работи како чување важни места за кралот Едвард. Иако биле навистина силни, ги немало многу во број, па обично не се тепале сами. Повеќето од нив загинале во големата битка наречена Битка кај Хестингс во 1066 г. а останатите ја напуштиле Англија кога Норманите ја презеле контролата. Некои дури отишле да се борат за византискиот император против Норманите во Јужна Италија.

Наводи
------

1. ↑  „Housecarl | Viking Warriors, Norse Warriors & Elite Warriors | Britannica". *www.britannica.com* (англиски). Посетено на 2024-03-18.
2. ↑  Brøndsted, Johannes (1960). The Vikings. Harmondsworth: Penguin.

Надворешни врски
----------------

* Anglo-Saxon Huscarls
|  |  |  |
| --- | --- | --- |
| < 11 век | 12 век | 13 век > |
| 01 | 02 | 03 | 04 | 05 | 06 | 07 | 08 | 09 | 10 |
| 11 | 12 | 13 | 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 | 28 | 29 | 30 |
| 31 | 32 | 33 | 34 | 35 | 36 | 37 | 38 | 39 | 40 |
| 41 | 42 | 43 | 44 | 45 | 46 | 47 | 48 | 49 | 50 |
| 51 | 52 | 53 | 54 | 55 | 56 | 57 | 58 | 59 | 60 |
| 61 | 62 | 63 | 64 | 65 | 66 | 67 | 68 | 69 | 70 |
| 71 | 72 | 73 | 74 | 75 | 76 | 77 | 78 | 79 | 80 |
| 81 | 82 | 83 | 84 | 85 | 86 | 87 | 88 | 89 | 90 |
| 91 | 92 | 93 | 94 | 95 | 96 | 97 | 98 | 99 | 00 |

**1149** (**MCXLIX**) — година според општоприфатениот календар. Тоа била 1149 година од новата ера, 149. од вториот милениум, 49. од XII век и последна од 1140-тите.

Други календари
---------------

Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.

Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6657 и 6658 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5899 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4909 и 4910 еврејска година. Според календарот на Римјаните, којшто започнува од 753 г. п.н.е. кога браќата Ромул и Рем го основале градот Рим (познато и како *Ab urbe condita*), годината е избројана како 1902.

Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1149 година се протега во 3785 и 3786, додека според второто гледиште, годината трае во текот на 3845 и 3846 кинеска година. Будистичкиот календар започнува да го мери времето од 543 г. п.н.е. година во којашто се смета дека Буда достигнал состојба на нирвана, и годината ја брои како 1692. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 543 и 544 исламска година.

Настани
-------

Византиска златна пара на Мануил I Комнин
* Пролет – Царот Мануил I Комнин го презел Крф со помош на Венецијанците, кои ја победиле сицилијанската флота.

Родени
------

*

Починале
--------

*

Надворешни врски
----------------

* 1149 на Ризницата ?

1. ↑  Norwich, John (1995). *Byzantium: The Decline and Fall*, pp. 98 and 103. Alfred A. Knopf, Inc. ISBN 0-679-41650-1.
**Онан** (библиски хебрејски: אוֹנָן, грчки: *Αυνάν*) — личност опишана во Библијата, вториот син на Јуда и внук на патријархот Јаков, кој бил казнет од Бога со смрт поради избегнување на обврските од левитскиот брак, односно обврската да се ожени со вдовицата на својот починат постар брат. По смртта на најстариот син на Јуда, Онан, според левитската традиција, бил должен да се ожени со неговата вдовица Тамара, за да може таа да роди наследник што ќе се смета за првороден од најстариот син. Кога Онан имал однос со жената на својот брат, го истурил своето семе на земја за да избегне зачнување (Битие 38:9). Поради тоа ја добил Божјата казна — смрт.

Според неговото име се создал изразот „онанија", кој погрешно се поврзува со појавата на мастурбација, иако, според сведоштвото на Стариот завет, Онан всушност практикувал предвремено прекинување на половиот однос.

Наводи
------

1. ↑  Genesis 38
2. ↑  Patton, Michael S. (1986). „Twentieth-Century Attitudes Toward Masturbation". *Journal of Religion and Health*. **25** (4): 291–302. doi:10.1007/BF01534067. ISSN 0022-4197. JSTOR 27505893. PMID 24301692. S2CID 2994906. The story of Onan in Genesis 38:7-10 has been the basis of the condemnation of masturbation by Jewish and Christian theologians. Biblical scholars universally agree that the Onan story is a gross misconception of masturbation, since Onan's sexual activity was not masturbation but coitus interruptus.
3. ↑  Coogan, Michael David; Brettler, Marc Zvi; Newsom, Carol A.; Perkins, Pheme, уред. (2018). *The new Oxford annotated Bible : New Revised Standard version with the Apocrypha* (Fully revised fifth. изд.). New York, New York. ISBN 978-0-19-027609-6. OCLC 1006596851. Onan's death is attributed to his refusal to perform this duty of impregnating Er's widow, Tamar, probably by coitus interruptus (rather than "onanism," masturbation).

Надворешни врски
----------------
**Архимандрит Јоаникиј Ракотински** (20 јануари 1847

, Охрид - 24 јануари 1940

, Ракотинци) — македонски архимандрит, учител, лекар и православен свештеник. Моштите на архимандритот се сметаат за свети од страна на православното население во Македонија бидејќи и после 70 години од неговата смрт тие се во одлична зачувана состојба.

Живот
-----

За ова свето лице денес има многу малку зачувано податоци, но се знае само годината на раѓање. Според мештаните, архимандритот го нарекувале **Дедо Аџија** и потекнувал од Охридско. Исто така, според тврдењата, пред да се досели во с. Ракотинци, архимандритот живеел монашки живот во Марковиот манастир. Во неговото време, тој бил сметан за најобразована личност во околината. Преподобен Јоаникиј Ракотински, покрај тоа што бил архимандрит, тој работел повремени и како учител и локален судија. Доста познат е и по неговите познавања од областа на медицината и бил сметан за лекар.

Вниманието на пошироката македонска православна јавност било привлечено со, како што се верува, чудесното појавување на моштите на ова свето лице. Како што се знае, архимандритот живеел и служел во црквата во селото Ракотинци, Скопско. Тој починал на својата 101 годишна возраст и неговата желба била да почива во истото тоа населено место. Додека сè уште бил жив, архимандритот сам си го ископал гробот каде и го закопале по смртта.

Моштите на светото лице се појавиле двапати. Првиот пат се појавиле за време на социјалистичкиот режим во Македонија и селаните набрзо повторно ги закопале. Вториот пат моштите се појавиле нешто подоцна и тоа било доволна причина за да се увери македонската православна јавност дека нешто свето има во самите мошти. Поточно, со второто појавување на моштите православното население се уверило дека моштите се многу добро зачувани, нераспаднати и верувањата за светоста на архимандритот зајакнале. По второто појавување, локалниот свештеник и селаните го закопале архимандритот во селските гробишта, за да подоцна го вратат во неговиот првобитен гроб. Овој пат, тие го ставиле во стаклен сандак обложен со камени плочи кои се наоѓале насекаде околу ковчегот освен на лицето. Но, лошата заштита довела до благо оштетување на телото, но сепак истото и денес е доста заштитено. Според доказите, земјиштето каде се наоѓало телото на архимандритот почнало да се лизга, откривајќи ги моштите на светецот. Поради свлечиштето, надлежните лица биле во потрага по соодветна локација за конечно положување на светите мошти. Како последица на сето тоа, МПЦ - ОА на 24/09.2017 во Соборниот Храм во Скопје,официјално го прогласи за светител преподобниот Јоаникиј Ракотински.
Неговите мошти се поставени во соборниот храм во Скопје.
Во манастирот на свети Никола во Љубанци е живописана неговата прва икона.

Верниците се обраќаат со молитвата Свети оче Јоаникие, моли Христа Бога за нас.

Наводи
------

1. ↑  „МПЦ тајно ги преселила моштите на несудениот светец Јоанакиј Ракотински". Посетено на 2010-08-24.[*мртва врска*]
2. 1 2 3  „Преподобен Јоаникиј Ракотински". Архивирано од изворникот на 2016-03-04. Посетено на 2010-08-24.

Поврзано
--------

* МПЦ
* Македонски светци